|  |
| --- |
|  |

**2017. ÉVI KALÓZ MAGYAR BAJNOKSÁG**

**-ZEPPELIN KUPA**FERTŐ TÓ, 2017. Július 24-28.

**VERSENYKIÍRÁS**

1. **BEVEZETÉS**

1.1. A verseny célja:

Magyar bajnoki cím elnyerése a Kalóz hajóosztályban

1.2. A verseny helye és ideje: Fertő tó, 2017. július 24-28.

1.3. Faktorszám: 1,4

1.4. Résztvevő hajóosztály: Kalóz

1. **A VERSENY RENDEZŐJE**

2.1. Rendező szervezet:

Fertő Tavi Vitorlás Szövetség

együttműködve a Balatonfüredi Yacht Clubbal és a Magyar Vitorlás Szövetséggel

2.2. Versenyvezető: Sipos Péter

2.3. Versenybíróság elnöke: Papp Gábor

1. **VERSENYSZABÁLYOK**

A versenyen a Nemzetközi Vitorlás Szövetség (ISAF) 2017-2020 évben érvényben lévő versenyszabályai (RRS), az MVSZ 2017. évi Általános Versenyutasítása és Versenyrendelkezései, az MVSZ 2017. évre érvényes Reklámszabályzata, valamint a jelen kiírásban foglaltak és a Nemzetközi Kalóz Osztályszövetség (IPA) osztályelőírásai érvényesek. A P függelék, a 42. szabály speciális eljárásai alkalmazásra kerülnek.

Ha a nyelvek között ellentmondás van, úgy a magyar nyelvű szöveg az irányadó.

1. **HIRDETÉSEK**

A résztvevő hajók kötelezhetők a Versenyrendezőség által meghatározott és biztosított hirdetés viselésére.

1. **NEVEZÉS**5.1. Nevezés: Fertő Tavi Vitorlás Szövetség versenyirodája

 (Fertő Tó, FVSz Telep)

5.2. Előnevezés: MVSZ VIHAR rendszerben, az előnevezéshez kapcsolódóan kérjük megadni a pólóméretet Szilvási Judit szilvaju@gmail.com email címre, 2017. július 03-ig!

5.3. A nevezés és felmérés ideje: 2017. július 23. Vasárnap, délután 17:00 – 20:00

5.4. A versenyen csak felmért hajóval és aláírt vitorlával lehet részt venni. A versenyen csak az a hajó vehet részt, amelynek felelősségbiztosítási kötvényét nevezéskor bemutatták.

5.5. A nevezés díja 13.000,- Ft / Fő, 1999. január 1-én vagy azután született versenyzők nevezési díja 6.500,- Ft / Fő.

5.6. A versenyen csak olyan versenyző vehet részt, aki egyben a Magyar Kalóz Osztályszövetség (MKO) tagja is, vagyis az Osztályszövetség felé az adott évre esedékes tagdíja befizetésre került. A nevezésnél erre természetesen lehetőséget biztosítunk. Az Osztályszövetségi tagdíj minimuma 2.000,- Ft / Fő, de önkéntes alapon ennél magasabb támogatói összeg befizetése is lehetséges, amely összeget az MKO a versenyek színvonalának emelésére és az osztály fejlesztésére fordít. Az 1999. január 1-én vagy azután született versenyzők fizetendő osztályszövetségi díjának minimuma 1.500,- Ft / Fő.

A nevezési díjat utalással a következő bankszámlára szükséges befizetni:

**Bank neve:** Sopron Bank Zrt.

**Számlatulajdonos**: FVSZ

**Számlaszám:** 17600011-00082406-00200004

**Közlemény:** ‘Kalóz OB – vitorlaszám’

A nevezési díj a helyszínen készpénzben is befizethető a nevezés során.

1. **VERSENYZŐK TÁJÉKOZTATÁSA, PARTI JELZÉSEK**

6.1. A Versenyrendezőség a versenyzőket az FVSZ kikötőben az Ifjúsági Ház oldalán kifüggesztett hivatalos hirdetőtáblán, írásbeli közlemények útján tájékoztatja.

6.2. A parti jelzéseket az FVSZ kikötő főárbocán tűzik ki.

1. **VERSENYPROGRAM**7.1. A Versenyrendezőség tizenegy (11) futam lebonyolítását tervezi.

7.2. Egy versenynapon legfeljebb négy (4) futam rendezhető.

7.3. Az utolsó versenynapon 15.00 óra után rajteljárás nem kezdhető.

7.4. Július 28.-i versenynap felhasználásáról a Versenyrendezőség közleményben értesíti a versenyzőket.

7.5. Felmérés 2017. július 23. 17:00 – 20:00
7.6. Versenyzői értekezlet és megnyitó 2017. július 24. 09:00

7.7. A Versenyrendezőség 11 futam lebonyolítását tervezi az alábbi napi bontásban:
 2017. július 24. 2 futam
 2017. július 25. 3 futam
 2017. július 26. 3 futam
 2017. július 27. 3 futam
 2017. július 28. Tartaléknap
A tartaléknap akkor kerül felhasználásra, ha július 27. estig nem sikerül a verseny érvényességéhez szükséges futamot befejezni.

7.8. A verseny megnyitója 2017. július 24. 09:00 órakor kerül lebonyolításra.

7.9. Az első futam figyelmeztető jelzésének tervezett időpontja 2017. július 24. 11:55 perc, a további futamok ráindítással következnek. A további versenynapokon a napi első futamok figyelmeztető jelzésének tervezett időpontja 09:55 perc, melynek esetleges változásáról a Rendezőség minden versenynap előtt 20:00 óráig a hirdetőtáblán hirdetmény útján tájékoztatja a versenyzőket.

**8. FELMÉRÉS**

A megadott felmérési időszakban kizárólag ellenőrző felmérésekre kerül sor, valamennyi vitorla ellenőrző aláírást kap. A felmérés kiterjed az osztályelőírás szerinti kötelező biztonsági felszerelések meglétére is.

**9 VERSENYUTASÍTÁS**

 A Versenyutasítást a nevezéskor juttatjuk el a versenyzőknek.

**10 VERSENYTERÜLET ÉS VERSENYPÁLYA**

**10.1.** A Fertőrákosi-öböl északi részében, vagy Ausztriában a Mörbisch-Illmitz közötti víz területen , az aktuális szélviszonyoknak megfelelően.

10.2. Az első és a második pályajelet bal kéz felől kell elhagyni.

10.3. A hátszél szakaszok végén 3b és 3j pályajelek kaput alkotnak, közöttük kell elvitorlázni. Ha a kapu egyik jele hiányzik, a helyére egy ’M’ lobogót viselő motoros áll.

10.4 A szélviszonyoktól függően a Versenyrendezőség dönt, hogy 2 vagy 3 körös pályát kell teljesíteni. Erről a versenyvezető hajón a narancs lobogóval egy időben kitűzött 2-es vagy 3-as kódlobogóval tájékoztatja a versenyzőket.

10.5. Célidő és időkorlátozások

 Célidő: 60 perc
Időkorlátozás az 1. pályajelnél: 30 perc
Időkorlátozás az első célba érő hajó számára: 90 perc
Célba futási időkorlát: 20 perc

A célidő nem teljesülése nem lehet orvoslati kérelmek alapja. Ez módosítja az RRS 62.1 (a) szabályt.

Ha az első hajó nem teljesíti az első szakaszt, illetve a futamot a megjelölt időkorlátozáson belül, a futamot a Versenyrendezőség érvényteleníti.

**11 PÁLYAJELEK**

A pályaszakaszokat határoló jelek narancssárga színű, henger alakú, felfújt műanyag bóják jelölik.

 A rajt- és célhajó narancsszínű lobogóval, a rajtvonal pin end-jén lévő motoros szintén narancs lobogóval ellátott hajó.

Módosításnál a Rendezőség az eredeti, narancssárga színű, hengeres, felfújt pályajeleket mozgatja.

A pályarajzot a Versenyutasítás tartalmazza.

**12 ÓVÁS**12.1. Óvási határidő:
 a, a napi utolsó futam utolsó hajójának célba érési időpontját követő 90 perc, vagy
 b, a napi versenyzés végén vízen történő jelzés kitűzését követő 60 perc, vagy
 c, a napi versenyzés végét parton történő jelzés kitűzését követő 30 perc.

**13. HIVATALOS HAJÓK**
13.1. A versenyrendezésben közreműködő hajók RC feliratú lobogót viselnek.
13.2. A Versenybíróság hajóit JURY feliratú lobogó jelzi.
13.3. A sajtó és a média hajóit PRESS feliratú lobogó jelöli.
13.4. A nem hivatalos hajók a verseny ideje alatt a versenyterületen kizárólag mentés céljából tartózkodhatnak.

14. **ÓVÁSOK ÉS ORVOSLATI KÉRELMEK**

Óvásokat és orvoslati kérelmeket a versenyirodán kérhető óvási űrlapon kell benyújtani az Általános Versenyutasítás 14.2 pontja szerint. Óvási díj nincs.

**15. ÉRTÉKELÉS**
Az Országos Bajnokság érvényes értékeléséhez legalább négy (4) futam érvényes befejezése szükséges. Az értékelés az ISAF RRS 2017-2020 "A" függelékben foglalt "legkisebb pontrendszer" szerint történik.
Ötnél kevesebb futam megrendezésekor valamennyi futam eredménye számít a végső pontszám kiszámításánál.
Öt vagy annál több, de tíznél kevesebb érvényes futam esetén a legrosszabb eredmény kiejthető.
Tíz vagy annál több érvényes futam esetén a két legrosszabb eredmény kiejthető.

**16. DÍJKIOSZTÓ, DÍJAZÁS**

16.1. A díjkiosztó az utolsó futamot, illetve az óvási határidő lejártát követően, a hivatalos hirdetőtáblán közölt helyen és időpontban kerül megtartásra.

16.2. Az Országos Bajnokság 1-6., ill. az összesített nemzetközi verseny 1-6. helyezettjei kerülnek díjazásra.

**17. SZAVATOSSÁG KIZÁRÁSA**A versenyen való részvétellel kapcsolatos, illetve annak során előforduló vagy okozott személyi sérülésekért – beleértve az esetleges elhalálozást is – és vagyoni károkért a verseny rendezője és a Versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről).

**19. HAJÓK, VALAMINT AUTÓK TÁROLÁSA**A hajók tárolása a verseny időtartama alatt a Fertő Tavi Vitorlás Szövetség telephelyén, költségmentesen, a kijelölt helyen lehetséges.

Személygépjárművel a Fertő Tavi Vitorlás Szövetség telepére csak ki- és berakodás céljából, korlátozott időtartamra lehetséges behajtani, az autók tárolása a Telep kerítésén kívül történik.

**20. TOVÁBBI INFORMÁCIÓ**

Fertő Tavi Vitorlás Szövetség

9400 Sopron, Ferenczy J. u. 2.

Weboldal: http://fvsz.eu

E-mail: info@fvsz.eu

Telefon: +36 30 452 6611 (Szilvási Judit)

**Jó szelet!**

Versenyrendezőség